|  |  |
| --- | --- |
| POGODBA DRSI št. 2431-23-300089 |  |
| POGODBA izvajalca št………………………………. |  |

**Republika Slovenija, Ministrstvo za infrastrukturo**, Direkcija RS za infrastrukturo, Hajdrihova 2a, 1000 Ljubljana, z davčno številko SI75827735, matično številko 5300177, ki jo zastopa direktor Bojan Tičar (v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

**skleneta**

**POGODBO O IZVEDBI JAVNEGA NAROČILA**

**»Dobava in vgradnja tirnih mazalnih naprav na javni železniški infrastrukturi v letu 2023«**

**I. UVODNI DOLOČBI**

Pogodbeni stranki uvodoma ugotavljata, da je bil izvajalec izbran v skladu z določili veljavnega Zakona o javnem naročanju na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

Pogodbene stranke soglašajo, da bodo morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07 – uradno prečiščeno besedilo) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016 str. 1-88).

II. PREDMET POGODBE

Predmet pogodbe je »Dobava in vgradnja tirnih mazalnih naprav na javni železniški infrastrukturi v letu 2023« .

Izvajalec bo izvršil pogodbena dela v skladu in v obsegu z naslednjimi dokumenti:

* pogodbo,
* ponudbo št. ………………………… z dne ………. s predračunom izvajalca in vsemi ostalimi prilogami ponudbe ter
* razpisno dokumentacijo.

III. POGODBENA VREDNOST DEL

Pogodbena vrednost iz 3. člena te pogodbe znaša:

brez davka na dodano vrednost \_\_\_\_\_\_\_\_\_\_\_\_\_ EUR in

z davkom na dodano vrednost \_\_\_\_\_\_\_\_\_\_\_\_\_ EUR (z besedo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ).

Cena je fiksna in nespremenljiva. Ponudba izvajalca št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_ je sestavni del te pogodbe.

Če izvajalec ne izvrši pogodbene obveznosti v skladu s pogodbo in razpisno ter ponudbeno dokumentacijo, lahko naročnik odstopi od pogodbe in zahteva odškodnino ali zniža pogodbeno ceno.

IV. IZVEDBENI ROK

Izvajalec se zavezuje, da bo pričel s pogodbenimi deli takoj po uvedbi v delo.

Rok za dokončanje del iz 3. člena te pogodbe je 60 dni od uvedbe izvajalca v delo.

Izvajalec je dolžan v roku za dokončanje del za elemente, ki se do sedaj niso vgrajevali oz. priključevali na slovenskem železniškem omrežju, pridobiti dovoljenje za vgradnjo v železniško infrastrukturo. Izvajalec ni opravičen do podaljšanja roka iz razlogov, ki bi izhajali iz postopka pridobivanja dovoljenja za vgradnjo.

**V. OBVEZNOSTI IN ODGOVORNOSTI IZVAJALCA**

S to pogodbo se izvajalec zaveže opraviti v pogodbi določene dobave in storitve.

Izvajalec se obvezuje, da bo:

* dobavil blago in izvajal storitve po tej pogodbi po pravilih stroke, v skladu z navodili naročnika, s skrbnostjo dobrega gospodarja in v pogodbenem roku;
* pri izvajanju pogodbenih obveznosti uporabljal napredne tehnologije in metode glede na opremljenost naročnika;
* takoj pisno opozoril naročnika na okoliščine (tekoče probleme, nastale situacije), ki bi lahko otežile ali onemogočile kvalitetno, pravilno in pravočasno izvedbo storitev;
* poročal o opravljenem delu, kot je to določeno v 8. členu te pogodbe;
* omogočal ustrezen nadzor naročniku;
* plačal pogodbeno kazen, kot je določena v tej pogodbi, v primeru zamude, ki bo nastala po izključni krivdi izvajalca;
* kril stroške demontaže elementov, v kolikor za njih ne bo pridobil dovoljenja za vgradnjo v železniško infrastrukturo v pogodbenem roku.

Način izvedbe dobave blaga in izvedbe storitev sme izvajalec izbrati v skladu s svojo strokovno presojo, če ga ne določi naročnik ali če iz vsebine in namena naročila ne izhaja kaj drugega.

Če naročnik naroči izvajalcu storitev, s katero bi bila povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne dobave blaga in izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, uveljavi zavarovanja za izvedbo pogodbenih obveznosti, v primeru škode pa tudi zahteva odškodnino.

**VI. OBVEZNOSTI IN ODGOVORNOSTI NAROČNIKA**

7. člen

S to pogodbo se naročnik zaveže, da bo za opravljena dela po tej pogodbi izvajalcu plačal pogodbeno ceno oziroma posamezne količine dejansko opravljenega dela.

Naročnik se obvezuje, da bo:

* izpolnjeval vse predvidene obveznosti v rokih in na predviden način;
* izvajalcu omogočil dostop do dokumentacije, ki jo ima na razpolago in je potrebna za izvedbo del;
* plačal naročene dobave in storitve v dogovorjenem roku.

**VII. POROČANJE**

8. člen

Naročnik lahko zahteva vmesno poročilo v kateremkoli trenutku med izvajanjem pogodbenega dela.

VIII. PREVZEM POGODBENEGA DELA IN ODPRAVA NAPAK

9. člen

Pred zaključkom izvedbenega roka izvajalec izroči naročniku predlog končnega poročila o opravljenem delu.

Prevzem izvršenega pogodbenega dela obsega:

* pregled opravljenega dela,
* pregled predloga končnega poročila o opravljenem delu iz 3. člena te pogodbe,
* odpravo napak oziroma pomanjkljivosti v roku in po navodilih naročnika in
* dokončni kvalitativni prevzem izvršenega dela.

Prevzem se izvede in evidentira na sedežu naročnika. O opravljenih storitvah in prevzemu izdelkov, izdelanih v skladu s specifikacijo, se naredi zapisnik, ki ga podpišeta obe pogodbeni stranki.

10. člen

Naročnik se zavezuje, da bo po prejemu predloga končnega poročila le tega pregledal in izvajalca obvestil o rezultatih pregleda.

Če naročnik ob pregledu izvršenega dela ugotovi, da je delo opravljeno pomanjkljivo ali da ima napake, o tem takoj pisno obvesti izvajalca in mu hkrati določi primeren rok za odpravo napak oziroma pomanjkljivosti.

V kolikor naročnik oceni, da rezultat ustreza pričakovanim ciljem naročnika, predlog končnega poročila v roku iz prvega odstavka tega člena potrdi kot dokončnega.

11. člen

Po pregledu in prevzemu dela izvajalec ne odgovarja več za pomanjkljivosti, ki bi se mogle ugotoviti z običajnim pregledom, razen če je izvajalec zanje vedel, pa nanje ni opozoril naročnika oziroma za skrite napake.

IX. PLAČILNI POGOJI

12. člen

Pogodbeni stranki se dogovorita, da bo naročnik izvajalcu (in podizvajalcem) plačal posamezne količine dejansko opravljenega dela po končnem obračunu, pri čemer je podlaga za izstavitev računa s strani naročnika potrjeno končno poročilo in opravljen prevzem.

Račun, ki je izstavljen na naročnika, mora obvezno vsebovati navedbo številke in naziva javnega naročila, specifikacijo opravljenega dela in kopijo dopisa naročnika, s katerim je potrdil končno poročilo.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Naročnik poravna dogovorjene obveznosti na osnovi predloženega računa izvajalca na njegov transakcijski račun oz. račun podizvajalca v skladu z 12.a čl. te pogodbe, na 30. dan od prejema računa.

12.a člen

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del in sicer najkasneje v petih dneh po spremembi.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

X. POGODBENA KAZEN

13. člen

Če izvajalec prekorači s pogodbo dogovorjeni izvedbeni rok ali rok določen za odpravo dogovorjenih pomanjkljivosti, je dolžan plačati kazen v višini 0,5 % od pogodbene vrednosti del brez DDV za vsak dan prekoračenega roka, razen v primeru višje sile. Skupni znesek pogodbene kazni ne sme presegati 10 % od vrednosti pogodbenih del z DDV.

Izvajalec ne odgovarja za zamudo, ki je posledica neizpolnitve katerekoli pogodbene obveznosti s strani naročnika.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo.

Če bi pogodbena kazen presegla mejo, ki je v tej pogodbi določena kot največja vrednost pogodbene kazni, lahko naročnik zahteva povrnitev dejanske škode in razdre pogodbo.

Ta ukrep lahko naročnik uveljavlja po opominu, po katerem izvajalec ne popravi zamude v roku, ki bi ga naročnik lahko prenesel brez neugodnih posledic. Opomin mora biti izvajalcu poslan pisno, po telefaksu ali elektronski pošti. Kritje za nadomestno storitev se obračuna pri naslednjem izplačilu izvajalcu.

**XI. ZAVAROVANJE POSLA**

14. člen

S to pogodbo je dogovorjeno zavarovanje za dobro izvedbo pogodbenih obveznosti, zato mora izvajalec najkasneje v petnajstih delovnih dneh od podpisa pogodbe s strani obeh pogodbenih strank kot pogoj za veljavnost pogodbe naročniku izročiti garancijo za dobro izvedbo pogodbenih obveznosti v zahtevani obliki glede na vzorec in v višini in z veljavnostjo, kot je določeno v razpisni dokumentaciji, ki jo lahko naročnik unovči pod naslednjimi pogoji:

1. če se bo izkazalo, da storitve ne opravlja v skladu s pogodbo, zahtevami razpisne dokumentacije ali specifikacijami;
2. če bo naročnik pogodbo razdrl zaradi kršitev na strani izvajalca;
3. če bo naročnik razdrl pogodbo zaradi zamude;
4. če bo izvajalec kršil zaupnost podatkov;
5. če se bo izkazalo, da Izvajalec v roku za dokončanje del za elemente, ki se do sedaj niso vgrajevali oz. priključevali na slovenskem železniškem omrežju, ni pridobil dovoljenja za vgradnjo v železniško infrastrukturo

Predložitev garancije za dobro izvedbo pogodbenih obveznosti je pogoj za veljavnost pogodbe.

15. člen

Izvajalec je ob prevzemu del naročniku dolžan izročiti garancijo banke za odpravo napak v garancijski dobi v višini 5 % vrednosti pogodbenih del z DDV, ugotovljene na podlagi končne situacije. Veljavnost garancije mora biti najmanj za en (1) dan daljša kot je garancijska doba.

Naročnik je upravičen unovčiti garancijo za odpravo napak v garancijski dobi, če izvajalec napake oziroma pomanjkljivosti v dogovorjenem roku ne odpravi. Za napake, ki se odkrijejo v garancijski dobi in se ne odpravijo pred njenim iztekom, je izvajalec dolžan podaljšati veljavnost garancije do odprave teh napak.

## XII. POSLOVNA SKRIVNOST

16. člen

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali. Prav tako predstavljajo poslovno skrivnost vsi podatki, do katerih bo izvajalec prišel med in po poteku pogodbe.

Izvajalec je dolžan obvestiti svoje delavce, da lahko pri svojem delu pridejo v stik z osebnimi ali zaupnimi podatki, pri delu z njimi pa morajo ti ravnati z največjo mero skrbnosti, ter skladno z veljavno zakonodajo.

Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja pogodbe, kot tudi za čas po tem.

**XIII. STROKOVNI NADZOR**

17. člen

Pooblaščeni predstavnik naročnika – vodja projekta – je \_\_\_\_\_\_\_\_\_\_\_\_\_\_\_\_.

Izvajalec je dolžan vso pisno korespondenco pošiljati naročniku in inženirju.

Predstavnik naročnika oz. inženirja se lahko zamenja s pisnim obvestilom nasprotni pogodbeni stranki, za kar ni potrebno sklepati aneksa k tej pogodbi.

Predstavnik izvajalca – odgovorni vodja del je: …………………..

Zamenjava ključnih kadrov izvajalca iz predhodnega odstavka je dopustna le na podlagi predhodno pridobljenega pisnega soglasja naročnika, za kar ni potrebno sklepati aneksa k tej pogodbi. Predlagani kader mora izpolnjevati enake pogoje, kot so bili določeni v razpisni dokumentaciji za predmetno javno naročilo.

**XIV. REŠEVANJE SPOROV**

18. člen

Morebitne spore v zvezi z izvajanjem te pogodbe bosta pogodbeni stranki reševali sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XV. ODSTOP OD POGODBE**

19. člen

Katerakoli od pogodbenih strank lahko, zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to,
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem je dolžan izvajalcu plačati samo vsa (v skladu s pogodbo) do tedaj izvršena dela, brez kakršnekoli škode.

1. člen

Med veljavnostjo te pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
	+ zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu, v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnekoli škode.

**XVI. KONČNE DOLOČBE**

1. člen

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

22. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-        če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
-        če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
 o        plačilom za delo,
 o        delovnim časom,
 o        počitki,
 o        opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

23. člen

V primeru predčasnega prenehanja pogodbe zaradi vzrokov iz prejšnjega člena, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčiti dano garancijo za dobro izvedbo pogodbenih obveznosti.

24. člen

Pogodba je sklenjena pod odložnim pogojem in sicer mora izvajalec za izpolnitev pogoja v roku 15 delovnih dni od sklenitve pogodbe predložiti naročniku bančno garancijo za dobro izvedbo pogodbenih obveznosti.

Če izvajalec ne bo izpolnil obveznosti iz prvega odstavka tega člena, se šteje, da pogodba ni bila sklenjena, naročnik pa bo unovčil finančno zavarovanje za resnost ponudbe, v nasprotnem primeru, ob izpolnitvi pogoja iz prvega odstavka tega člena, pa pogodba učinkuje od dneva sklenitve pogodbe.

Kot datum sklenitve pogodbe se šteje datum zadnjega podpisa pogodbenih strank.

25. člen

Ta pogodba je napisana v petih enakih izvodih od katerih prejme izvajalec en izvod naročnik pa štiri izvode.

Priloga:

- ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,

|  |  |
| --- | --- |
| IZVAJALEC:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek ter naziv) | NAROČNIK:Ministrstvo za infrastrukturo, Direkcija RS za infrastrukturoHajdrihova 2a, 1000 LjubljanaBojan Tičardirektor |

Datum in kraj:\_\_\_\_\_\_\_\_\_\_\_\_\_\_\_\_\_\_\_\_\_ Datum in kraj:\_\_\_\_\_\_\_\_\_\_\_\_\_\_\_\_\_\_\_\_